**Naziv projekta:** 2CODE - Cooperation for Development of Cross Border Business Environment Enhanced

**Opis projekta:** Cilj projekta je doprinijeti jačanju infrastrukture i kapaciteta organizacija u svrhu poboljšanja usluga podrške razvoja poslovnog okruženja u prekograničnom području. Implementacijom ključnih  aktivnosti, projekt će rezultirati uspostavom IT klastera u Nikšiću i Tuzli, razvojem strategija za uspostavljene klastere, jačanjem IT mreže u Zadru, unaprijeđenim kapacitetima IT klastera u Mostaru, stvaranjem preduvjeta za prekograničnu suradnju IT klastera, razvojem programa mreže Code Hub-ova, razvojem usluga Code Hub-ova za digitalne nomade, razvojem platforme za prekograničnu mentorsku mrežu, organizacijom promotivnih poduzetničkih događaja, unaprijeđenjem postojećih coworking prostora i uspostavom inovativnih laboratorija u četiri uključena grada.

**Ukupna vrijednost projekta:** 929.745,82 EUR

**EU sufinanciranje:** 790.283,94 EUR

**Trajanje projekta:** 01.03.2020. – 28.02.2022.

**Prioritetna os:** Jačanje konkurentnosti i razvoj poslovnog okruženja u programskog području

Vodeći partner: **Inovaciono preduzetnički centar Tehnopolis iz Nikšića** implementirat će sve projektne aktivnosti usko vezane uz lokalno područje s posebnim naglaskom na uspostavu IT klastera, unaprijeđenje kapaciteta postojećeg coworking prostora i uspostavu FabLab-a, ali i razvoj prekogranične Code Hub mreže te upravljanje projektom.

Projektni partner 2: **Zaklada za inovacijski i tehnološki razvitak iz Mostara** će implementirati projektne aktivnosti koje se vežu za lokalno područje, uključujući unaprijeđenje postojećeg IT klastera, jačanje kapaciteta coworking prostora i uspostavu novog FabLab-a. INTERA TP je odgovoran za razvoj platforme za prekograničnu mentorsku mrežu, ali i komunikacijski radni paket, uključujući i razvoj vizualnog identiteta projekta.

Projektni partner 3: **Grad Zadar** će implementirati projektne aktivnosti fokusirane na jačanje IT mreže u Zadru, organizaciju hackathona i međunarodne tehnološke konferencije te će biti odgovoran za tisak svih promotivnih materijala.

Projektni partner 4: **BIT Centar** će implementirati aktivnosti vezane uz lokalno područje s posebnim naglaskom na uspostavu IT klastera u Tuzli, unaprijeđenje Code Hub-a Tuzla kroz jačanje kapaciteta i razvoj novih usluga te uspostavu inovativnog laboratorija.

Projektni partner 5: **Sveučilište u Zadru** projektnim će rezultatima doprinijeti kroz razmjenu i prijenos znanstveno-istraživačkog iskustva te će implementirati aktivnosti usmjerene na jačanje kapaciteta postojećeg Code Hub-a i uspostavu laboratorija za istraživanje korisnika i korisničkog iskustva (UX Lab).

Projekt je sufinanciran sredstvima EFRP i IPA II fondova Europske unije.

Više o programu možete pronaći [ovdje](https://www.interreg-hr-ba-me2014-2020.eu/).